Vilamor (filme)

***Vilamor*** é un filme galego dirixido por Ignacio Vilar que se estreou no 2012 e rodado nos Ancares, A Fonsagrada e Negueira de Muñiz. A estrea do filme fíxose na cidade de Lugo o 30 de marzo de 2012. É o cuarto filme en galego máis visto da historia, con 42.459 espectadores nos cinemas logo da súa estrea.

## Sinopse 
No ano 1976, despois de ter rematado o franquismo, Breixo vive coa súa familia nunha idílica e illada aldea, e prepárase para converterse algún día no cura da vila de Seoane. Un día atópase cos membros dunha comuna hippy que se asentou nos arredores da súa aldea, e axiña se deixa seducir polo seu estilo de vida. Decide entón colaborar con eles para recuperar as casas abandonadas de Vilamor, e crear un novo xeito de vida baseado no traballo da terra, o contacto coa natureza e a ausencia de propiedade privada. Pero todo se complica cando Breixo se namora tolamente de Sonia, unha das rapazas da comuna. El non acepta o amor libre, nin as drogas, nin o ateísmo. Con moita mágoa, abandona a súa aldea. Trinta e tres anos despois, convertido nun escritor de sona e cos ideais agochados nalgún recuncho da memoria, Breixo regresa ó lugar onde viviu os mellores anos da súa vida.

## Personaxes 
* Rubén Riós como Breixo, un seminarista que volve á súa vila, Seoane, para pasar as vacacións, no verán en que os comuneiros se instalan na aldea próxima de Vilamor. A experiencia de coñecelos fará que todo cambie para el. 
* Sabela Arán como Sonia, unha das comuneiras que se instala na aldea de Vilamor. É unha das máis preparadas politicamente, a que loita máis para consolidar a comuna. Partidaria do amor libre, pero non da propiedade privada.
* Xoel Yáñez como Hermes, un rapaz de boa familia, rebelde e con interese nas herbas medicinais. 
* Tamara Canosa como Helena, outra das habitantes da comuna. Tamén cre no amor libre, e aplica os seus principios de eludir os compromisos ata as últimas consecuencias. Queda embarazada na comuna e non sabe de quen é o fillo nin lle importa. O único que ten claro é que nacerá en Vilamor, nas augas do río.
* Paulo Serantes como Froilán é o líder da comuna, todos lle obedecen. Aínda que haxa conflitos con el, os demais acaban facendo o que el di, por máis asembleario que sexa o seu sistema. A fin de contas, Froilán é o máis pragmático de todos.
* Sheyla Fariña como Elsa. Traballadora e moi preocupada polos seus, a personaxe de Elsa collerá relevancia dentro das relacións que se establecen entre os comuneiros dende a súa chegada ás terras dos Ancares.
* Deborah Vukusic como Comba. Ela e máis Bento son os máis combativos, os iniciadores do movemento que agora ocupa edificios baleiros e casas abandonadas.
* Marcos Pereiro como Alán. Alán é tímido e ten problemas co amor libre que practican moitas rapazas na comuna.
* Uxía González como Cora. É unha das máis combativas da comuna e ten as ideas claras.
* Carlos Villaverde como Uxío. É o enxeñeiro, o artífice de todos os avances técnicos da comuna, dende o mazo para traballar o ferro ás colmeas para producir mel.
* Marta Lado como Adelaida. É das poucas que ten clara a súa maternidade, algo que non é moi ben valorado por moitos da comuna.
* Rubén Prieto Tomé como Brais. É un pai responsábel que coida da súa filla.
* Santi Romay como Bento. El e máis Comba son os máis conflitivos, os iniciadores do movemento que agora ocupa edificios baleiros e casas abandonadas.
* María Roja como Catuxa. É outra das comuneiras que se instalan na aldea de Vilamor. Ao seu convencemento ideolóxico súmaselle un carácter alegre e un tanto despreocupado. O seu ánimo conciliador lévaa a fuxir de todo conflito: manténdose nun segundo plano, aposta polo sorriso. 
* Luís Iglesia Besteiro como Breixo (maior).
* Belén Constenla como Sonia (maior).
* Manuel Lourenzo como Don Aurelio. É o párroco de Seoane, un cura á vella usanza que ten moitas esperanzas depositadas en Breixo, pero que non soporta a presenza dos comuneiros en Vilamor. 
* Mela Casal como Anuncia. Muller misteriosa, é a menciñeira da zona. Coñece todos os segredos das plantas, algo que lle interesará moito a Hermes.
* Mayka Braña como Amalia, é a nai de Breixo, e quere para os seus unha vida mellor e montar unha tenda en Santiago. 
* César Cambeiro como Baltasar. É o pai de Breixo, dono do ultramarinos de Seoane, e moi pegado á súa vila.
* Sheila Carbia como Navia, a irmá máis nova de Breixo, e cómplice súa á hora de axudar os habitantes da comuna. 
* Jorge Taboada como Martiño, fillo de Elsa.
* Noa Rodríguez como Noa, filla de Adelaida.

## Galería de eventos promocionais e actores do filme 

Vilamor (filme). Ignacio Vilar. Sabela Arán. Rubén Riós-3.jpg|Ignacio Vilar, Rubén Riós, Sabela Arán
Rubén Riós. Pradolongo. A Estrada 04.jpg|Rubén Riós
Rubén Riós 2008.jpg|Rubén Riós
Pradolongo. A Estrada 05.jpg|Rubén Riós, Ignacio Vilar e Roberto Porto
Pradologo. A Estrada 02.jpg|Rubén Riós, Ignacio Vilar e Roberto Porto
Vilamor (filme). Sabela Arán. IESMGB. Galiza.jpg|Sabela Arán
Vilamor (filme). Sabela Arán. IESMGB-2. Galiza.jpg|Sabela Arán
Vilamor (filme). Sabela Arán. IESMGB-3. Galiza.jpg|Sabela Arán
Xoelyañez.jpg|Xoel Yáñez
Pradolongo. A Estrada 09 (cropped).jpg|Tamara Canosa
Pradolongo. A Estrada 09.jpg|Ignacio Vilar, Rubén Riós, Tamara Canosa e Roberto Porto
Marcos Pereiro.jpg|Marcos Pereiro
Luís Iglesia.JPG|Luís Iglesia
Belén Constenla.JPG|Belén Constenla
Manuel Lourenzo (AELG)-6.jpg|Manuel Lourenzo

## Galardóns e nomeamentos 
* 2012: Festival de Cine Internacional para a paz, a inspiración e a igualdade (Xacarta, Indonesia). Galardón á excelencia. 
* 2012: Festival Internacional de Cine de Nova York. Mellor fotografía e mellor banda sonora.

### Premios Mestre Mateo 
## Notas 
## Véxase tamén 
### Outros artigos 
* Lista de filmes en galego con maior recadación
### Ligazóns externas 
* Páxina Oficial
* O blog
* 
* Vilamor en AVG

|